**TEHNISKO NOTEIKUMU SAGATAVOŠANA**

|  |
| --- |
| **ĪSS PAKALPOJUMA APRAKSTS** |
|  Ja Balvu pilsētā fiziska vai juridiska persona savā nekustamajā īpašumā vēlas izbūvēt jaunu ūdensvada/kanalizācijas pieslēguma ierīkošanu, vajadzīgs saņemt tehniskos noteikumus. Gadījumi, kad jāpieprasa Tehniskie noteikumi:* Jauna pieslēguma ierīkošanai, lai nodrošinātu ūdens piegādi no centralizētās ūdensapgādes sistēmas vai notekūdeņu novadīšanu centralizētajā kanalizācijas sistēmā;
* Ja mainās notekūdeņu sastāvs vai patērētā ūdens vai novadāmo notekūdeņu daudzums pieaug tādā apjomā, ka esošais pieslēgums to nevar nodrošināt;
* Ja tiek veikta komercuzskaites mēraparāta mezgla pārbūve vai mainīta komercuzskaites mēraparāta mezgla atrašanās vieta.
 |
| **PRASĪBAS PERSONAI, KURAI IR TIESĪBAS SAŅEMT PAKALPOJUMU** |
|  Tehniskie noteikumi tiek sagatavoti un izsniegti fiziskām un juridiskām personām –īpašniekiem vai valdītājam. Ja persona ir īrnieks, jābūt pilnvarai vai notariāli apstiprinātam īres līgumam. |
| **PAKALPOJUMA PIEPRASĪŠANAS IESPĒJAS** |
| Personīgi iestādē *(adrese)* | Bērzpils iela 56, Balvi, Balvu novads, 2.stāvā |
| Pa pastu *(adrese)* | Bērzpils iela 56, Balvi, Balvu novads, LV-4501  |
| Elektroniski  | santex@balvi.lv |
| Tālruņi uzziņām | +371 64507197 |
| **IESNIEGUMA VEIDLAPA PIEEJAMA**  |
| Pašvaldības portālā, P/A “SAN-TEX” mājas lapā | Tehnisko noteikumu pieprasījums. |
| **NEPIECIEŠAMIE DOKUMENTI** |
| Oriģināls  | Tehnisko noteikumu pieprasījums. |
| Kopija, uzrādot oriģinālu | 1. Pilnvara, ja tehnisko noteikumu pieprasītājs nav īpašnieks;2. Zemesgrāmatu akts;3. Zemes robežu plāns;Pēc pieprasījuma:* nekustamā īpašuma plānojumu;
* topogrāfiskais plānu ar esošajiem inženiertīkliem

 (ja iespējams-digitāls);* dati par paredzamo ūdens patēriņu un novadāmo notekūdeņu daudzumu diennaktī.
 |
| **KAS JĀDARA, LAI VARĒTU SAŅEMT PAKALPOJUMU** |
|  Tehnisko noteikumu pieprasītājam P/A “SAN-TEX” jāiesniedz Tehnisko noteikumu pieprasījuma iesniegums. Līdzi jāņem Zemesgrāmatas akts un zemes robežu plāns.**Informācija, kas tiek norādīta tehnisko noteikumu pieprasījumā:*** Nekustamā īpašuma atrašanās vieta, adrese un kadastra apzīmējums;
* Informācija par plānoto ūdens patēriņu un novadāmo notekūdeņu daudzumu, par personu skaitu, kuras plāno lietot ūdenssaimniecības pakalpojumu;
* Ziņas par nekustamā īpašuma funkcionalitāti un plānojumu;
* Informāciju par ražošanas notekūdeņus raksturojošajiem parametriem, ja pieslēgums plānots uzņēmumam.

**P/A,,SAN-TEX’’ rīcība, ja norādītā informācija būs nepilnīga –** Ja pieprasījumā norādītā informācija ir nepilnīga vai visi nepieciešamie dokumenti nav saņemti, P/A “SAN-TEX” septiņu darba dienu laikā pēc pieprasījuma saņemšanas par to rakstiski informē pieprasījuma iesniedzēju un norāda, kāda informācija vai dokumenti papildus iesniedzami. **Par Tehnisko noteikumu pieprasījuma saņemšanas dienu uzskata dienu, kad P/A ,,SAN-TEX’’ ir saņēmis visu nepieciešamo informāciju.** |
| **PAKALPOJUMA MAKSA** |
| Maksa tiek noteikta saskaņā ar [Balvu novada pašvaldības](http://www.balvi.lv/pasvaldiba/normativie-akti-un-attistibas-planosanas-dokumenti/balvu-novada-domes-lemumi/lemumi-2018/559-25-01-2018-protokols-nr-1/16617-20-par-saistoso-noteikumu-nr-2-2018-grozijumi-balvu-novada-domes-2011-gada-20-janvara-saistosajos-noteikumos-nr-3-2011-par-balvu-novada-pasvaldibas-agenturas-san-tex-sniegto-maksas-pakalpojumu-cenradi-pienemsanu) lēmumu.Maksu var veikt P/A “SAN-TEX” norēķinu centrā Partizānu ielā 14, Balvos vai internetbankā, maksājuma mērķī norādot vārdu, uzvārdu, adresi un pakalpojuma nosaukumu. |
| **ATBILDES/PAKALPOJUMA SNIEGŠANAS TERMIŅŠ** |
|  Par pieprasījuma saņemšanas dienu uzskata dienu, kad P/A,,SAN-TEX’’ ir saņēmis visu nepieciešamo informāciju. Tehniskos noteikumus sagatavo 15 darba dienu laikā. Ja tehnisko noteikumu sagatavošanai ir nepieciešams ilgāks laika posms, par tehnisko noteikumu izsniegšanas termiņu P/A “SAN-TEX” rakstiski informēs pieprasījuma iesniedzēju. Tehniskie noteikumi tiek izsniegti personīgi P/A “SAN-TEX”, kad ir samaksāta nodeva par dokumentu sagatavošanu. |
| **Lūdzam ņemt vērā šādu informāciju:** Pieslēguma ierīkošanai nepieciešamo būvniecības ieceres dokumentu izstrāde, ūdensapgādes ievada un kanalizācijas izvada, kā arī komercuzskaites mēraparāta mezgla izbūve vai pārbūve tiek veikta par nekustamā īpašuma īpašnieka vai valdītāja līdzekļiem atbilstoši kārtībai, kas noteikta normatīvajos aktos būvniecības jomā. Ja pieslēguma ierīkošanai nepieciešams izbūvēt vai pārbūvēt centralizēto ūdensapgādes sistēmu vai centralizēto kanalizācijas sistēmu, P/A “SAN-TEX” un nekustamā īpašuma īpašnieks vai valdītājs vienojas par centralizētās ūdensapgādes vai centralizētās kanalizācijas sistēmas projektēšanas, izbūves vai pārbūves kārtību. Līgumā par centralizētās ūdensapgādes vai centralizētās kanalizācijas sistēmas projektēšanas, izbūves vai pārbūves kārtību, ietver šādus noteikumus:* Centralizētās ūdensapgādes vai centralizētās kanalizācijas sistēmas izbūve vai pārbūve tiek veikta par nekustamā īpašuma īpašnieka vai valdītāja līdzekļiem;
* Projektēšanas darbus organizē nekustamā īpašuma īpašnieks vai valdītājs;
* Būvdarbus organizē pakalpojuma sniedzējs – P/A “SAN-TEX”;
* Izbūvētā centralizētā ūdensapgādes vai kanalizācijas sistēma ir pakalpojuma sniedzēja – P/A “SAN-TEX” īpašums. (izņemot ūdensapgādes vai kanalizācijas tīkli nekustamā īpašuma īpašnieka teritorijā).

Pēc pieslēguma ierīkošanas un būvdarbu pabeigšanas pakalpojuma sniedzējs P/A “SAN-TEX” būvniecību regulējošos normatīvajos aktos noteiktajā kārtībā nekustamā īpašuma īpašniekam vai valdītājam izsniedz atzinumu par inženierbūves gatavību ekspluatācijai. Pēc atzinuma izsniegšanas P/A “SAN-TEX” ar nekustamā īpašuma īpašnieku vai valdītāju noslēdz pakalpojuma līgumu, ievērojot prasības, ko nosaka [Ūdenssaimniecības pakalpojumu likums](http://likumi.lv/doc.php?id=275062), šie noteikumi un vietējās pašvaldības saistošie noteikumi par ūdenssaimniecības pakalpojuma līgumā ietveramajiem noteikumiem. Ja pakalpojumu lietotājs, kas izmanto ūdenssaimniecības pakalpojumus, ar savā īpašumā vai valdījumā esošu ūdensapgādes un kanalizācijas sistēmu starpniecību sniedz pakalpojumus citam blakus lietotājam, piegādājot viņa nekustamajam īpašumam ūdeni vai novadot notekūdeņus, šādi sniegtie pakalpojumi nav uzskatāmi par sabiedriskajiem ūdenssaimniecības pakalpojumiem.  |
| **REGLAMENTĒJOŠIE NORMATĪVIE AKTI**Likums “Par pašvaldībām”Likums “Publisko aģentūru likums”Ministru kabineta 22.03.2016. noteikumi Nr. 174 “Noteikumi par sabiedrisko ūdenssaimniecības pakalpojumu sniegšanu un lietošanu” <https://likumi.lv/ta/id/281230-noteikumi-par-sabiedrisko-udenssaimniecibas-pakalpojumu-sniegsanu-un-lietosanu> Balvu novada pašvaldības 20.01.2011. saistošie noteikumi Nr.3/2011 “Par Balvu novada pašvaldības aģentūras “SAN-TEX” sniegto pakalpojumu cenrādi”Ministru kabineta 19.08.2014.noteikumi Nr.500 “Vispārīgie būvnoteikumi”Balvu novada pašvaldības 14.12.2017. noteikumi Nr.13/2017 “Sabiedrisko ūdenssaimniecības pakalpojumu sniegšanas un lietošanas kārtība Balvu novadā” (konsolidēti) <http://www.balvi.lv/files/Saistosie/infrastruktura/konsol_2017_13_20181129.pdf>  |
|  |
| **UZZIŅAS, INFORMĀCIJA, KONSULTĀCIJAS** |
| Tālrunis:  | +371 29113054,+371 27883850 |
| e-pasts: | aivars.pugejs@balvi.lv,ieva.liepina@balvi.lv  |
| Darba laiks: | Pirmdiena 8:00 – 12:00, 13:00 – 17:00Otrdiena 8:00 – 12:00, 13:00 – 17:00Trešdiena 8:00 – 12:00, 13:00 – 17:00Ceturtdiena 8:00 – 12:00, 13:00 – 17:00Piektdiena 8:00 – 12:00, 13:00 – 17:00 |